CELEX: C2005/229/16
Language: et
Date: 2005-09-17 00:00:00
Title: Kohtuasi C-280/05: Euroopa Ühenduste Komisjoni 11. juuli 2005. aasta hagi Itaalia Vabariigi vastu

17.9.2005   
            
            
               ET
            
            
               Euroopa Liidu Teataja
            
            
               C 229/8
            
         Euroopa Ühenduste Komisjoni 11. juuli 2005. aasta hagi Itaalia Vabariigi vastu
   (Kohtuasi C-280/05)
   (2005/C 229/16)
   Kohtumenetluse keel: itaalia
   Euroopa Ühenduste Komisjon esitas 11. juulil 2005 Euroopa Ühenduste Kohtule hagi Itaalia Vabariigi vastu. Hageja esindajad on V. Di Bucci ja E. Righini, kohtudokumentide kättetoimetamise aadress Luxembourgis.
   Hageja palub Euroopa Kohtul:
   
               1)
            
            
               tuvastada, et jättes tähtaegselt võtmata meetmed komisjoni 30. märtsi 2004. aasta otsusega 2004/800/EÜ toetuskava kohta, millega nähakse tööhõive parandamiseks ette kiireloomulised meetmed, mille Itaalia on ellu viinud (teatavaks tehtud numbri K(2004) 930 all; ELT L 352, 27. november 2004, lk 10) ebaseaduslikuks ja ühisturu nõuetele mittevastavaks loetud toetuskava kehtetuks tunnistamiseks ja hüvitise saajatelt neile kõnealuse toetuskava alusel makstud hüvitise tagasinõudmiseks, või igal juhul komisjoni sellest teavitamata jättes, on Itaalia Vabariik rikkunud nimetatud otsuse artiklitest 2, 3 ja 4 ning EÜ asutamislepingust temale tulenevaid kohustusi;
            
         
               2)
            
            
               mõista kohtukulud välja Itaalia Vabariigilt.
            
         Õiguslikud alused ja peamised argumendid
   Komisjoni otsus kohustab Itaaliat tunnistama kehtetuks artiklis 1 nimetatud toetuskava, võtma “kõik vajalikud meetmed, et hüvitisesaajad hüvitaks neile artiklis 1 nimetatud kava alusel ebaseaduslikult antud abi” ja tühistama “[a]lates käesoleva otsuse kuupäevast […] kõik tasumata toetuste maksed.” Lisaks peab Itaalia komisjonile teatama kahe kuu jooksul alates otsusest teatamisest “otsuse järgimiseks võetud meetmetest.”
   Otsus tehti teatavaks 1. aprillil 2004; selle täitmise tähtaeg lõppes 1. juunil 2004.
   Tuleb märkida, et Itaalia Vabariik ei teavitanud komisjoni täitmise tähtaja jooksul nimetatud otsuses ettenähtud kohustuse täitmiseks võetud meetmetest ja komisjoni teabenõuded on jäänud vastuseta.
   On selge, et jättes tähtaegselt vastu võtmata meetmed komisjoni otsusega ebaseaduslikuks ja ühisturu nõuetele mittevastavaks loetud toetuskava kehtetuks tunnistamiseks ja hüvitise saajatelt neile kõnealuse toetuskava alusel makstud hüvitise tagasinõudmiseks, või igal juhul komisjoni sellest teavitamata jättes, on Itaalia Vabariik rikkunud ja rikub jätkuvalt nimetatud otsuse artiklitest 2, 3 ja 4 ning EÜ asutamislepingust temale tulenevaid kohustusi.